**Giórgos Lánthimos** (kreik. Γιώργος Λάνθιμος; s. 23. syyskuuta 1973 Ateena) on kreikkalainen elokuvaohjaaja. Hän on ohjannut muun muassa elokuvat *Kulmahammas* (2009), *Álpeis* (2011), *The Lobster* (2015), *The Killing of a Sacred Deer* (2017) ja *The Favourite* (2018). Hän sai Oscar-ehdokkuuden parhaasta alkuperäisestä käsikirjoituksesta yhdessä Efthýmis Filíppoun kanssa elokuvasta *The Lobster*.

Varhaisvuodet ja koulutus
-------------------------

Ateenan Pagkrátissa syntyneen Lánthimoksen kasvatti vanhempien eron jälkeen pääasiassa hänen kauppiasäitinsä Eiríni. Lánthimos oli 17-vuotias, kun hänen äitinsä kuoli. Lánthimoksen isä Antónis oli ammattikoripalloilija, joka pelasi urallaan Pagkráti B.C:ssä ja Kreikan koripallomaajoukkueessa. Valmistuttuaan samasta Moraḯtis-koulusta Lánthimos opiskeli liiketaloutta. Hän keskeytti kuitenkin liiketalouden opintonsa ja siirtyi opiskelemaan elokuva- ja televisio-ohjausta Stavrákos-kouluun Ateenaan.

Ura
---

### Uran alku (1995–2014)

1990-luvulla Lánthimos ohjasi useita videoita kreikkalaisille tanssiteatteriryhmille. Vuodesta 1995 lähtien hän ohjasi televisiomainoksia, musiikkivideoita, lyhytelokuvia ja kokeellisia teatterinäytelmiä. Lánthimos on kertonut elättäneensä itsensä pitkään mainosohjaajana, jolle elokuvien tekeminen oli harrastus. Lánthimos oli osa ryhmää, joka suunnitteli Ateenan vuoden 2004 kesäolympialaisten avajais- ja päättäjäisseremoniat.

Lánthimoksen ura ohjaajana alkoi vuonna 2001 kaupallisella seksikomedialla *O kalýterós mou fílos* ("Paras ystäväni", 2001), jonka hän ohjasi yhdessä Lákis Lazópouloksen kanssa. Hänen seuraava ja ensimmäinen kokonaan oma ohjauksensa, kokeellinen *Kinétta* (2005)*,* sai ensi-iltansa Toronton elokuvajuhlilla.

Lánthimoksen kolmas pitkä elokuva, psykologinen draama *Kulmahammas* (*Kynódontas*, 2009), voitti Un certain regard -palkinnon Cannesin elokuvajuhlilla 2009. Elokuva oli myös ehdolla parhaan vieraskielisen elokuvan palkinnon saajaksi 83. Oscar-gaalassa. Vuonna 2010 Lánthimos näytteli ja oli osatuottajana Athina Rachel Tsangarin ohjaamassa draamaelokuvassa Attenberg. Lánthimoksen neljäs pitkä elokuvaohjaus *Álpeis* ("Alpit", 2011) voitti Venetsian kansainvälisillä elokuvajuhlilla parhaan käsikirjoituksen palkinnon.

### Englanninkieliset elokuvat (2015-)

Lánthimos muutti Lontooseen vuonna 2011. Hän omien sanojensa mukaan syynä oli Kreikan elokuva-alan heikko tilanne. Resurssien puute ei antanut tilaa luovuudelle. Lánthimoksen viides elokuva ja hänen ensimmäinen englanninkielinen ohjauksensa, musta komedia *The Lobster*, sai ensi-iltansa 2015. Elokuvassa näyttelevät Colin Farrell, Rachel Weisz ja John C. Reilly. Elokuva valittiin Cannesin elokuvajuhlien pääsarjaan ja voitti tuomariston palkinnon. Vuonna 2017 valmistui psykologinen kauhuelokuva *The Killing of a Sacred Deer*, jonka pääosissa näyttelevät Colin Farrell, Nicole Kidman ja Barry Keoghan. Elokuva sai ensi-iltansa Cannesin elokuvajuhlilla, kilpaili Kultaisesta palmusta ja palkittiin parhaasta käsikirjoituksesta.

Lánthimoksen seuraavan elokuvan *The Favourite* (2018) ensi-ilta oli 75. Venetsian elokuvajuhlilla, jossa musta komedia voitti tuomariston pääpalkinnon. Elokuvan pääosissa näyttelevät Olivia Colman, Emma Stone ja Rachel Weisz. Elokuva oli ehdolla kymmenen Oscar-palkinnon saajaksi, muun muassa parhaan elokuvan ja parhaan ohjauksen kategorioissa. Lánthimoksen neljäs englanninkielinen ohjaus *Poor Things* sai ensi-iltansa Venetsian kansainvälisillä elokuvajuhlilla 2023, ja voitti pääpalkinnon Kultaisen leijonan.

Elokuvien tyyli
---------------

Lánthimos liitetään postmoderniin elokuvaliikkeeseen, joka tunnetaan nimellä Greek Weird Wave, vaikka hän on itse todennut, että ei ole koskaan tuntenut kuuluvansa liikkeeseen. Lánthimoksen elokuvien ilmaisulle ovat tyypillisiä jäykkä replikointi, ilmeetön näyttelijäntyö ja harkitusti rajatut staattiset kuvakulmat. Lánthimos on kertonut käyttävänsä elokuvantekijöille epätyypillisiä, fyysisestä teatterista lainattuja metodeja koekuvatessaan näyttelijöitä ja valmistautuessaan elokuviensa kuvauksiin.

Yksityiselämä
-------------

Lánthimos on ollut naimisissa kreikkalais-ranskalaisen näyttelijän Ariane Labedin kanssa vuodesta 2013. Pari on asunut Lontoossa vuodesta 2011.

Filmografia
-----------

**Pitkät elokuvat**

| Vuosi | Elokuva |
| --- | --- |
| 2001 | *O kalýterós mou fílos* |
| 2005 | *Kinétta* |
| 2009 | *Kulmahammas* (*Kynódontas*) |
| 2011 | *Álpeis* |
| 2015 | *The Lobster* |
| 2017 | *The Killing of a Sacred Deer* |
| 2018 | *The Favourite* |
| 2023 | *Poor Things* |

Lähteet
-------

1. ↑  Yorgos Lanthimos *Encyclopædia Britannica*. Viitattu 28.2.2024. (englanniksi)
2. ↑  Newman, Nick: 2017 Oscar Nominations Include ‘La La Land,’ ‘The Lobster,’ and Isabelle Huppert *The Film Stage*.  24.1.2017. Viitattu 6.12.2018. (englanniksi)
3. 1 2 3 4 5 6  Jonathan Romney: Yorgos Lanthimos, ​director of The Lobster, on his wild, star-studded life of Queen Anne *The Guardian*.  9.12.2018. Viitattu 14.11.2023. (englanniksi)
4. ↑  Kokkinidis, Tasos: Director Yorgos Lanthimos’ Father Dies *Greek Reporter*.  21.1.2019. Viitattu 13.11.2023. (englanniksi)
5. 1 2  Yorgos Lanthimos News & Biography - Empire *www.empireonline.com*. Viitattu 14.11.2023.
6. ↑  Biography | Yorgos Lanthimos *www.lanthimos.com*. Viitattu 14.11.2023.
7. ↑  Steve Rose, @steverose7: Attenberg, Dogtooth and the weird wave of Greek cinema *The Guardian*.  26.8.2011. Viitattu 14.11.2023. (englanniksi)
8. ↑  Eddie Cockrell: Kinetta *Variety*.  8.10.2005. Viitattu 14.11.2023. (englanniksi)
9. ↑  Kate Erbland: ‘Kinetta’ Trailer: Yorgos Lanthimos’ Daring First Feature Finally Gets a U.S. Release — Exclusive *IndieWire*.  14.10.2019. Viitattu 14.11.2023. (englanniksi)
10. ↑  Yorgos Lanthimos names his five favourite modern movies *faroutmagazine.co.uk*.  14.9.2023. Viitattu 14.11.2023. (englanniksi)
11. ↑  2011 | Oscars.org | Academy of Motion Picture Arts and Sciences *www.oscars.org*. Viitattu 14.11.2023. (englanniksi)
12. ↑  Peter Bradshaw: Attenberg – review *The Guardian*.  1.9.2011. Viitattu 14.11.2023. (englanniksi)
13. ↑  Peter Bradshaw: Alps – review *The Guardian*.  8.11.2012. Viitattu 14.11.2023. (englanniksi)
14. ↑  Greece's 'wizard of weird' Yorgos Lanthimos wins Venice top prize *France 24*.  9.9.2023. Viitattu 14.11.2023. (englanniksi)
15. ↑  Acclaimed director Lanthimos back to basics in Greece return *RFI*.  6.5.2022. Viitattu 14.11.2023. (englanniksi)
16. ↑  THE LOBSTER *Festival de Cannes*. Viitattu 14.11.2023. (englanniksi)
17. ↑  Cannes 2015: the winners *BFI*. Viitattu 14.11.2023. (englanniksi)
18. ↑  THE KILLING OF A SACRED DEER *Festival de Cannes*. Viitattu 14.11.2023. (englanniksi)
19. ↑  Jonathan Romney: Venice 2018 roundup: from old-school masterpiece to delirious horror, it's been a vintage year *The Observer*.  8.9.2018. Viitattu 14.11.2023. (englanniksi)
20. ↑  Biennale Cinema 2018 | The Favourite *La Biennale di Venezia*.  16.7.2018. Viitattu 14.11.2023. (englanniksi)
21. ↑  Nick Vivarelli: Venice Film Festival: Alfonso Cuaron’s ‘Roma’ Wins Golden Lion (Complete Winners List) *Variety*.  8.9.2018. Viitattu 14.11.2023. (englanniksi)
22. ↑  Guardian film: Full list of nominations for the 2019 Oscars *The Guardian*.  24.2.2019. Viitattu 14.11.2023. (englanniksi)
23. ↑  Biennale Cinema 2023 | Poor Things *La Biennale di Venezia*.  6.7.2023. Viitattu 14.11.2023. (englanniksi)
24. ↑  Venice Film Festival 2023: Yorgos Lanthimos’ 'Poor Things' triumphs *euronews*.  9.9.2023. Viitattu 14.11.2023. (englanniksi)
25. ↑  Violetta Katsaris: How Yorgos Lanthimos Defines the Greek Weird Wave *Collider*.  30.4.2022. Viitattu 13.11.2023. (englanniksi)
26. ↑  Acclaimed director Lanthimos back to basics in Greece return *RFI*.  6.5.2022. Viitattu 14.11.2023. (englanniksi)
27. ↑  The evolution of Yorgos Lanthimos in five films *faroutmagazine.co.uk*.  27.5.2023. Viitattu 13.11.2023. (englanniksi)
28. ↑  Xan Brooks, @XanBrooks: Why is Greece's finest young director making London his home? *The Guardian*.  11.11.2012. Viitattu 14.11.2023. (englanniksi)

Aiheesta muualla
----------------

* Giórgos Lánthimos Internet Movie Databasessa. (englanniksi)
* Elitisti-verkkojulkaisun lista Giórgos Lánthimosin elokuvista selitteineen ja arvosteluineen *Elitisti*.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Tšekki
* Korea
* Alankomaat
* Puola

 |
|  |
| Henkilöt | 
* Elonet

 |
|  |
| Muut | 
* IdRef

 |

 |